Am akken neẓra tamurt tedder tallit d taberkant, asmi id-yekcem ucengu arumi, afransis ur d-yerzi ara ad yeqqim kan tallit maca yusa-d ad ireṣṣi, ad yeẓẓu iman-is di tmurt ur nelli dagla-s di ddehn-is ad yefk iẓuran ad yawi tamurt.Teffeɣ tirga mxelfa imi agdud azzayri d win yukin i txidas n Fransa , agdud yuki ur yeggin ara, nnan d awezɣi, tamurt-nneɣ ur tettnuz ur trehhen, dduklen am yiwen s tebɣest, akken ad ilin mgal lbaṭel, d awezɣi ad uɣalen d aklan iw-rumi yerna di tmurt-nsen, ad ddren ddaw leɛnaya-s, ayagi ideggrin ar ṭṭraḍ mgal acengu, imi umnen dakken ulac ticraḍ mebla idammen. Akken ad ssufɣen aberrani yebɣan ad yuɣal d anaṣli, d aqarru ɣef tmurt-nsen, ɛemden i kra ma yella, akken ad awin tilelli, ad tidir tmurt di talwit.